**OZNAM K PODÁVANIU DAŇOVÝCH PRIZNANÍ K MIESTNYM DANIAM**

Obecný úrad oznamuje občanom, že poplatok za vývoz TKO sa bude platiť od februára do 31.03.2018. Vývoz TKO bude realizovaný do 31. marca podľa nálepiek roku 2017 a rozpis je prístupný na internetovej stránke obce. Zmenu nálepky na rok 2018 je potrebné nahlásiť do 31. januára 2018.

Do 31. januára 2018 si majú daňovníci podať daňové priznanie na zmeny, ktoré nastali v priebehu roka 2017 /t.z. kúpa nehnuteľnosti, predaj, dedenie, alebo u neho nastali zmeny ako napríklad bolo vydané právoplatné stavebné povolenie, ukončil stavbu alebo nadstavbu kolaudačným rozhodnutím, realizoval drobnú stavbu a podobne./

V prípade, že daňovníkovi vznikol nárok na úľavu, je taktiež potrebné podať čiastkové priznanie k miestnym daniam.

Priznanie k dani z nehnuteľnosti na vznik ako i zánik daňovej povinnosti sa podáva na obecnom úrade v čase úradných hodín najneskôr do 31. januára 2018, poštou, prípadne elektronicky.

Daňovník je povinný prihlásiť psa, ktorý dosiahol vek 6 mesiacov, taktiež je povinnosť odhlásiť psa do 30 dní od zániku daňovej povinnosti.